ՏԵՂԵԿԱՆՔ-ՀԻՄՆԱՎՈՐՈՒՄ

« «ՀԱՄԱՅՆՔԻ ՂԵԿԱՎԱՐՆԵՐ ՀԱՆՈՒՆ ՏՆՏԵՍԱԿԱՆ ԶԱՐԳԱՑՄԱՆ» ՆԱԽԱՁԵՌՆՈՒԹՅԱՆԸ ՄԻԱՆԱԼՈՒ ՄԱՍԻՆ» ԱԿՈՒՆՔ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

2017թ. Եվրոպական միության (ԵՄ) կողմից առաջին մեկնարկից ի վեր, եւ ավելի ուշ՝ 2021թ. վերսկսելով նախաձեռնությունը ՄԱԿ-ի Զարգացման ծրագրի (ՄԱԶԾ) եւ հիմնական գործընկերների ներգրավվածությամբ, <<Համայնքի ղեկավարները հանուն տնտեսական զարգացման>> (ՀՀՏԶ/M4EG)ծրագիրը հնարավորություն է տալիս Արևելյան գործընկերության երկրների տեղական իշխանություններին եւ համայնքներին՝ ուսումնասիրելու եւ գործի դնելու տնտեսական աճի նորարարական ուղիները:

ԵՄ-ն եւ ՄԱԶԾ-ն աջակցում են Արեւելյան գործընկերության (ԱլԳ) տարածաշրջանի (Հայաստան,Մոլդովա, Ուկրաինա) տեղական իշխանություններին՝ դառնալու կայուն, ներառական տնտեսական աճի եւ աշխատատեղերի ստեղծման ակտիվ օժանդակողներ: <<Համայնքի ղեկավարները հանուն տնտեսական զարգացման>> ծրագրի (2025-2028) այս նոր փուլը (այսուհետ՝ ՀՀՏԶ) հիմնվելով 2-րդ փուլի հաջողությունների վրա (2021-2024) նպատակ ունի մշակել եւ իրականացնել կոմպլեքս իրավիճակները հասկանալու եւ կառավարելու նորարարական մոտեցում, համակարգային մտածողություն եւ Առաքելությանը միտված պորտֆելի ձեւավորում տեղական իշխանությունների համար՝ սահմանելու իրենց կարիքները եւ լուծելու կոմպլեքս խնդիրներ՝ համագործակցելով տարբեր շահագրգիռ կողմերի հետ, փորձարկելով տարբեր լուծումներ եւ սովորելով միմյանցից, ինչը տեղավորվում է «ռազմավարական նորարարության» ընդհանուր շրջանակի մեջ։

Առաջիկա 4 տարիների ընթացքում գործողությունը նպատակ ունի.

- Ընդլայնել հասանելիությունը եւ ավելացնել առցանց եւ օֆլայն ուսուցման ավելի շատ հնարավորություններ ՀՀՏԶ ցանցերի բոլոր անդամների համար` ֆինանսական միջոցների ներգրավման եւ ֆինանսավորման նոր աղբյուրների բացահայտման, առաջնորդության, թվային հմտությունների, ի թիվս այլ ուղղությունների, տեղական իշխանությունների համար կանաչ անցման եւ զարգացման կարողություններ ստեղծելու համար:

- Տարածաշրջանից ընտրված թվով մինչեւ 20 կամ ավելի տեղական ինքնակառավարման մարմիններ կանցնեն խորը ուսուցման եւ ուղղորդման ճանապարհով Առաքելությանը միտված պորտֆելների մշակման եւ ակտիվացման համար՝ ստանալով մեկնարկային դրամաշնորհներ, այնուհետեւ զարգացման եւ նախագծերի մասշտաբայնացման դրամաշնորհներ՝ առաջարկների ամենամյա բաց մրցույթի միջոցով: Ընտրված տեղական ինքնակառավարման մարմինները հասանելիություն կունենան նախագծերի ինստիտուցիոնալացման եւ միջազգային ֆինանսական կառույցների հետ համագործակցության՝ Առաքելությանը միտված տնտեսության ծրագրի շրջանակներում:

- Կհայտարարվի Նորարարական մարտահրավերների դրամաշնորհը, որի միջոցով ԱլԳ երկրների համայնքները հնարավորություն կունենան տեղական մակարդակում փորձարկել ֆինանսական միջոցների ներգրավման նոր եղանակներ եւ գործիքներ:

- Համատեղ հյուրընկալել տարածաշրջանային ֆորումներ եւ ձեւավորել ազգային հարթակներ, որպեսզի տեղական ինքնակառավարման մարմինները եւ այլ շահագրգիռ կողմերը փոխանակվեն ձեւավորվող փորձով, ոգեշնչող գործողություններով եւ քաղված դասերով:

«Համայնքի ղեկավարներ հանուն տնտեսական զարգացման» նախաձեռնությանը միանալով՝ համայնքը հնարավորություն կստանա մշակել եւ համայնքի համար կիրառել «Առաքելությանը միտված տնտեսության մոտեցումը», որպեսզի վերջինս բացահայտի իր կարիքները եւ լուծի բարդ խնդիրներ՝ համագործակցելով տարբեր շահագրգիռ կողմերի հետ եւ փորձարկելով տարբեր լուծումներ:

ՀՀՏԶ անդամ դառնալու և աջակցությունից օգտվելու համար համայնքի ղեկավարը պետք է ստորագրի և ՀՀՏԶ քարտուղարություն ներկայացնի «Համայնքի ղեկավարներ հանուն տնտեսական զարգացման» նախաձեռնության անդամակցության հայտ:

 Հիմք ընդունելով վերը շարադրվածը՝ որոշման նախագծով Ակունք համայնքի ավագանու հաստատմանն է ներկայացվում «Համայնքի ղեկավարներ հանուն տնտեսական զարգացման» նախաձեռնությանը միանալու վերաբերյալ սույն նախագիծը։

ՀԱՄԱՅՆՔԻ ՂԵԿԱՎԱՐ՝ Հ․ ՌՈՒԲԵՆՅԱՆ

Տ Ե Ղ Ե Կ Ա Ն Ք

«ԵՎՐՈՊԱԿԱՆ ՄԻՈՒԹՅԱՆ «ՀԱՄԱՅՆՔԻ ՂԵԿԱՎԱՐՆԵՐ ՀԱՆՈՒՆ ՏՆՏԵՍԱԿԱՆ ԶԱՐԳԱՑՄԱՆ» ՆԱԽԱՁԵՌՆՈՒԹՅԱՆԸ ՄԻԱՆԱԼՈՒ ՄԱՍԻՆ» ԱԿՈՒՆՔ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐ ԸՆԴՈՒՆԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

 « «Համայնքի ղեկավարներ հանուն տնտեսական զարգացման» նախաձեռնությանը միանալու մասին» Ակունք համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Տ Ե Ղ Ե Կ Ա Ն Ք

«ԵՎՐՈՊԱԿԱՆ ՄԻՈՒԹՅԱՆ «ՀԱՄԱՅՆՔԻ ՂԵԿԱՎԱՐՆԵՐ ՀԱՆՈՒՆ ՏՆՏԵՍԱԿԱՆ ԶԱՐԳԱՑՄԱՆ» ՆԱԽԱՁԵՌՆՈՒԹՅԱՆԸ ՄԻԱՆԱԼՈՒ ՄԱՍԻՆ» ԵՐԵՎԱՆ ՔԱՂԱՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԵՐԵՎԱՆԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ

 «Համայնքի ղեկավարներ հանուն տնտեսական զարգացման» նախաձեռնությանը միանալու մասին» Ակունք համայնքի ավագանու որոշման նախագծի ընդունման կապակցությամբ Ակունք համայնքի բյուջեի եկամուտներում և ծախսերում փոփոխություններ չեն սպասվում։